U predvečerje Prve nedjelje došašća, u subotu 02. prosinca župljani Župe sv. Jelene Križarice u Zaboku, prvopričesnici i krizmanici kao i njihovi roditelji, okupili su se u crkvi kako bi zapalili prvu svijeću na adventskom vijencu. Uz pjevanje adventskih pjesama, čitanje Božje riječi i molitve vjernika, upaljena je svijeća, a obred paljenja svijeće vodio je župnik Marijan Culjak.
Paleći prvu adventsku svijeću molili smo za naše obitelji i domovinu kao i cijeli svijet. Svijeću je zapalio Luka Valec. Župnik je u kratkom nagovoru istaknuo važnost i smisao došašća kao i samih Zornica završivši molitvom: “Neka se po Božjem zagovoru dogodi i naše duhovno rođenje i preporođenje kojega trebamo i za kojim čeznemo”.